ДУА “Пагост-Загародская сярэдняя школа імя славянскіх асветнікаў Кірыла і Мяфодзія” Пінскага раёна

Аўтар: настаўнік пачатковых класаў вышэйшай кваліфікацыйнай катэгорыі, Мелюх Таццяна Мікалаеўна

Тэлефон: 8 044 455 39 52

(Распрацоўка вучэбнага занятку па вучэбным прадмеце для 1 класа)

**Урок 36**

**Тэма:** Замацаванне

**Мэта:** плануецца, што ў канцы ўрока вучні замацуюць уменне выдзяляць структурныя кампаненты задачы і рашаць задачы, якія раскрываюць сэнс дзеянняў складання і аднімання.

**Задачы:**

* працягваць замацоўваць уменне выдзяляць структурныя кампаненты задачы;
* садзейнічаць фарміраванню умення рашаць задачы, якія раскрываюць сэнс дзеянняў складання і аднімання;
* адпрацоўваць навык складання, аднімання і параўнання лікаў на практычнай аснове;
* развіваць памяць, увагу, лагічнае мысленне;
* выхоўваць інтарэс да народнай творчасці.

**Абсталяванне:** вучэбны дапаможнік “Матэматыка 1 кл.” 1 ч.(Г.Л.Мураўёва, М.А.Урбан), рабочы сшытак да дапаможніка “Матэматыка 1 кл” 1 ч.; геаметрычныя фігуры; карткі з лікамі і знакамі; наглядны матэрыял.

**Ход урока**

**І Арганізацыйны момант.**

* Што пачулі вы?
* Званок.
* Гэта значыць?
* Пачынаецца ўрок
* Вы гатовы працаваць, нешта новае пазнаць?
* Мы гатовы працаваць, нешта говае пазнаць?

Сёння на ўрок нашы продкі прыслалі куфар з асаблівымі каштоўнасцямі – *народнай мудрасцю*.

* Як вы лічыце, што ў куфры? (Тлумачыцца значэнне слоў “куфар”, “продкі”.)

Разам з настаўнікам вучні чытаюць прыказку вызначаюць, што знаходзіцца ў куфры?

***Хто без навукі, той як бязрукі.***

Растлумачце прыказку.

* Ці можна яе зрабіць дэвізам нашага ўрока?

**ІІ Актуалізацыя ведаў і навыкаў навучэнцаў.**

* Лік да 20 уперад і назад. (Можна выкарыстоўваць лінейку.)
* Палічыце ад 8 да 15, ад 18 да 3.
* Які лік стаіць справа ад 9, 13?
* Які лік стаіць злева ад 2, 16?
* Назавіце суседзяў ліку 7, 17.
* Які лік стаіць паміж лікамі 7 і 9, 12 і 14?
* На якім месцы ў натуральным радзе лікаў стаіць лік 3, 6, 14?

***Вусны лік***

1) Састаў ліку 7.

* У Машы ў букеце 7 васількоў і рамонкаў. Колькі можа быць васількоў і рамонкаў?

Называюцца ўсе магчымыя варыянты.

2)Гульня “Дзень – ноч”.

7 – 7 + 6 – 5 + 4 – 3 – 1 + 4. **(5.)**

3)Работа з геаметрычным матэрыялам.

- Колькі геаметрычных фігур?

* Як па гэтаму малюнку можна скласці лік 7? (1 чырвоная і 6 зялёных фігур, 2 трохвугольнікі і 5 квадратаў, 3 вялікія фігуры і 4 маленькія.)
* Паглядзіце на выразы і скажыце які “лішні”? ( 2 + 4 – цэлы лік 6, а ў астатніх 7.)

7 – 3 = 2 + 4 = 7 – 1 =

1 + 6 = 7 – 5 = 4 + 3 =

* Што абазначае выраз 7 – 3? (Лік маленькіх фігур.) 1 + 6? (Лік чырвоных і зялёных фігур.) 7 – 5? (Лік трохвугольнікаў.)

4)Задача.

* Ляцяць качкі і 2 гуся. Колькі ўсяго ляціць птушак?
* Чаму нельга рашыць задачу? (Не хапае дададзеных ва ўмове задачы.)
* Выпраўце памылку і рашыце задачу. (Вучні прапаноўваюць свае варыянты.)

**Настаўнік: Тэма нашага ўрока -** Замацаванне. Мы будзем працягваць рашаць задачы, якія раскрываюць сэнс дзеянняў складання і аднімання.

***Фізкультхвілінка***

Люты холад, сцюжа кружыць.

Лёд скаваў раку і лужы.

Першай шэранню сняжынкі,

Беляць хаты і сцяжынкі.

Трубіць вецер над зямлёю:

З надыходзячай Зімою!

 Л. Пранчак

**ІІІ Замацаванне ведаў і спосабаў дзейнасці.**

***Навука не мучыць, а жыць вучыць.***

* Якую параду нам дае куфар для выканання заданняў?

***Работа з вучэбным дапаможнікам***

1)с.72, №1

Вучні разам з настаўнікам чытаюць задачу, называюць умову, пытанне. Затым раглядаюць схему, называюць і выкладаюць з картак на парце рашэнне, называюць адказ.

2)с.72, №2

Па ўмове і пытанню задачы вучні на партах састаўляюць схему, затым рашэнне і называюць адказ.

3)с.72, №3

Па схемах вучні прыдумваюць задачы. (Заданне выконваецца па варыянтах.) Некаторыя варыянты задач праслухваюцца, а затым з картак на партах састаўляецца рашэнне.

4)с.72, №5

Параўнанне лікаў і значэнняў выразаў. Спачатку трэба знайсці значэнне выразу, а затым параўноваць лік і атрыманы вынік.

***Добра там жывецца, дзе гуртам сеецца і жнецца.***

* Як вы разумееце гэтую прыказку?

5)с.73, №7

Работа па групах. Праводзіцца спаборніцтва: якая група складзе большую колькасць фігур.

***Фізкультхвілінка для вачэй***

***Работа ў рабочым сшытку***

(Пасля кожнага задання вучні ставяць сабе адзнаку на лінеечках поспеху. Перад кожным заданнем настаўнік называе па якому крытэрыю будзе ацэніна работа.)

1)с.39 – заданне ад божай кароўкі.

Чытаецца задача, выбіраецца схема і ў сшытак запісваецца рашэнне (7 – 5 = 2.)

2)с.39, №1

Матэматычная пропісь.

3)с.39, №2

Вучні дапамагаюць Пятачку злавіць шарыкі. Для гэтага трэба злучыць прыклад і адпаведны лік на радзе лікаў.

4)с.39, №3

Рашэнне задачы. (Вучні працуюць у парах.)

**VІІ Падвядзенне вынікаў.**

***Дзе шчырая праца – там густа, а дзе лянота – там пуста.***

* Як вы разумееце гэтую прыказку?
* Паслухайце ўважліва задачу:
* На галінцы сядзела 5 сінічак. 2 сінічкі паляцелі. Колькі птушак засталося?
* Ці можна задачу рашыць так: 5 + 2 ? Чаму не?
* Якая схема адпавядае задачы?

 **5 ?**

 **2 ? 5 2**

* Прыдумайце задачу да выразу 5 + 2 і падбярыце схему.

 **VІІІ Рэфлексія.**

**Настаўнік:**Выберыце прыказку, якая адпавядае вашай працы на ўроку.

*Добра папрацаваў, разумнейшым стаў.*

*У адно ўха ўляцела, а праз другое вылецела.*